פיליפה לואיס

פיליפה לואיס קסמירסקי (בפורטוגזית: Filipe Luís Kasmirski; נולד ב-9 באוגוסט 1985 ז'רגואה דו סול, סנטה קטרינה, ברזיל) הוא כדורגלן עבר ברזילאי.שיחק בעמדת המגן השמאלי בפלמנגו,שיחק בנבחרת ברזיל וערך במדיה 44 הופעות בינלאומיות, בהן כבש שני שערים, וזכה עימה בקופה אמריקה 2019. לואיס נולד בז'רגואה דו סול, סנטה קטרינה שבברזיל למשפחה ממוצא פולני ואיטלקי. בגיל 10, בשנת 1995 נרשם פיליפה לואיס לקבוצת פיגיירנסה, מהעיר פלוריאנופוליס, בירת מדינת סנטה קטרינה. בשנת 2004 הגיע לראשונה לכדורגל האירופי, כאשר הושאל לאייאקס אמסטרדם מהארדיוויזי ההולנדית. באותה עונה זכה פיליפה לואיס יחד עם אייאקס באליפות ובמגן יוהאן קרויף, אף על פי שלא שיחק אף לא משחק אחד במדי הקבוצה. בסיום העונה נרכש פיליפה על ידי קבוצת רנטיסטאס האורוגוואית, אך הושאל מיד עם רכישתו לריאל מדריד, ושיחק עונה אחת במדי קבוצת המילואים שלה, ריאל מדריד קסטיליה. עם סיום חוזה ההשאלה של לואיס למדריד, הושאל לואיס לדפורטיבו לה קורוניה, עם אפשרות בחוזהו לרכישה בסכום של 2.2 מיליון אירו. בעונתו הראשונה בקבוצה לא קיבל לואיס הזדמנויות רבות, אך עם עזיבתו של ז'ואן קפדבילה לויאריאל הפך לשחקן מפתח בהרכב דפורטיבו. ב-10 ביוני 2008, עם סיום עונת 2007/2008, מומש סעיף הרכישה של לואיס, והשחקן חתם על חוזה ל-5 עונות. בעונתו הראשונה כשחקן דפורטיבו שיחק לואיס בכל משחקי הלה ליגה באותה עונה, 38 משחקים. ב-23 בינואר 2010, במהלך משחק בית מול אתלטיק בילבאו, נפצע לואיס פציעה חמורה בשוקיתו הימנית לאחר תיקול עם השוער גורקה אירייסוס. עד לפציעה שיחק לואיס בכל משחקי הליגה של אותה עונה, ודפורטיבו דורגה במקום הרביעי בטבלה. לואיס חזר לשחק לאחר 4 חודשי היעדרות בלבד, ועזר לקבוצתו לסיים את העונה במקום ה-10. ב-23 ביולי 2010 עבר פיליפה לואיס לאתלטיקו מדריד וחתם על חוזה ל-5 שנים. סכום ההעברה לא פורסם, אך על פי דיווחים עמד על כ-12 מיליון אירו. את הופעת הבכורה הרשמית שלו במדי אתלטיקו עשה ב-26 בספטמבר, נגד ריאל סרגוסה, כאשר בישל לבן ארצו, דייגו קוסטה את השער היחיד במשחק. פיליפה לואיס קיבל את תואר "איש המשחק" על משחק זה. במהלך עונתו הראשונה של פיליפה לואיס באתלטיקו נאבק עם אנטוניו לופס גררו, בוגר מחלקת הנוער של אתלטיקו, על מקום בהרכב הראשון. ב-10 באפריל 2011 כבש פיליפה לואיס את שער הבכורה שלו במדי אתלטיקו, בניצחון בית 3-0 על ריאל סוסיאדד. בעונת 2011/2012 היה פיליפה לואיס שחקן הרכב ראשון, כאשר השלים 53 הופעות בעונה זו, בספרד ובליגה האירופית. ב-9 במאי 2012 השלים פיליפה לואיס 90 דקות בגמר הליגה האירופית נגד אתלטיק בילבאו, שהסתיים בניצחון 0-3 לאתלטיקו וזכייה במפעל. עונת 2012/2013 החלה בזכייה של אתלטיקו בסופר קאפ האירופי, לאחר ששיחק פיליפה לואיס 90 דקות ואתלטיקו ניצחה 1-4 את צ'לסי. ב-17 במאי 2013 עזר פיליפה לואיס לאתלטיקו לנצח את ריאל מדריד בתוצאה 1-2 ולזכות בגביע המלך הספרדי. זהו היה הניצחון הראשון של אתלטיקו על ריאל מזה 14 שנים. בעונת 2013/2014 זכה פיליפה לואיס עם אתלטיקו באליפות ספרד הראשונה של אתלטיקו מזה 18 שנים. ב-16 ביולי 2014 סוכמה רכישתו של פיליפה לואיס על ידי צ'לסי, תמורת כ-24 מיליון אירו. הוא שיחק בקבוצה עונה אחת, ובסיומה חזר לאתלטיקו מדריד. ב-23 ביולי 2019 חזר לברזיל וחתם לשנתיים וחצי בפלמנגו. מכיוון שאביו של פיליפה לואיס, מויסס קסמירסקי, הוא בעל אזרחות פולנית, התאפשר לפיליפה לואיס לשחק עבור נבחרת פולין, אך הוא לא ניצל אפשרות זו. ב-17 באוגוסט 2009 זומן לראשונה לנבחרת ברזיל, למשחק ידידות. הופעת הבכורה שלו במדים הלאומיים של ברזיל הייתה ב-12 באוגוסט 2009, כאשר נכנס כמחליף למרסלו שנפצע, במשחק נגד אסטוניה. פיליפה לואיס גם שיחק נגד ונצואלה, במסגרת מוקדמות מונדיאל 2010, ב-15 באוקטובר 2009. לואיס נכלל בסגל הנבחרת לקופה אמריקה 2015, עם הנבחרת הגיע עד לרבע הגמר. ב-17 בנובמבר 2015 הבקיע את שערו הראשון בנבחרת, בניצחון 3-0 על פרו במוקדמות מונדיאל 2018. אייאקס אמסטרדם אליפות הולנד - 2004/2005 מגן יוהאן קרויף - 2004/2005 דפורטיבו לה קורוניה גביע האינטרטוטו - 2008 אתלטיקו מדריד אליפות ספרד - 2013/2014 גביע המלך הספרדי - 2012/2013 הליגה האירופית - 2011/2012, 2017/2018 הסופר קאפ האירופי - 2010, 2012, 2018 צ'לסי גביע הליגה האנגלית - 2014/2015 אליפות אנגליה - 2014/2015 פלמנגו אליפות ברזיל - 2019, 2020 גביע ליברטדורס - 2019, 2022 גביע רקופה סודאמריקנה - 2020 הגביע הברזילאי - 2022 הסופר קאפ הברזילאי - 2020, 2021 אליפות ריו דה ז'ניירו - 2020, 2021 נבחרת ברזיל גביע הקונפדרציות - 2013 קופה אמריקה - 2019 מדיה וקבצים בנושא פיליפה לואיס בוויקישיתוף פיליפה לואיס, ברשת החברתית אקס (טוויטר) פיליפה לואיס, ברשת החברתית אינסטגרם פיליפה לואיס, באתר Transfermarkt פיליפה לואיס, באתר Soccerway פיליפה לואיס, באתר BDFutbol פיליפה לואיס, באתר WorldFootball.net פיליפה לואיס, באתר National Football Teams פיליפה לואיס, באתר FootballDatabase.eu פרופיל המאמן, באתר Transfermarkt פרופיל השחקן באתר הרשמי של צ'לסי מיכאל יוכין‏, שמאל פורוורד: על המעבר של פיליפה לואיס לצ'לסי, באתר וואלה, 18 באוגוסט 2014 שי נמרודי, אתלטיקו זכתה בגביע אחרי 1-2 ענק על ריאל, באתר הארץ, 18 במאי 2013 אתלטיקו מדריד זכתה באליפות ספרד, באתר וואלה, 17 במאי 2014 אתר ערוץ הספורט – sport5.co.il, באתר m.sport5.co.il